
[bookmark: _Ref39586171][bookmark: _Ref39673580][bookmark: _Ref39674283][bookmark: _Toc48053191][bookmark: _Toc130367790]Pirkimo sąlygų 4 priedas „Sutarties projektas“
TILTO ANT POLIŲ TARP VALSTYBĖS SIENOS ŽENKLŲ NR. 1694-1694 METALO KONSTRUKCIJŲ TVIRTINIMO IR DYSNOS UPĖS KRANTŲ ATSTATYMO DARBŲ
VIEŠOJO PIRKIMO - PARDAVIMO SUTARTIS
Nr. (21)-16-
Vilnius
0. 
0. Valstybės sienos apsaugos tarnyba prie Lietuvos Respublikos vidaus reikalų ministerijos (toliau – VSAT, Užsakovas), atstovaujama tarnybos vado pavaduotojo Sauliaus Nekraševičiaus, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtinus Lietuvos Respublikos vidaus reikalų ministro  2024 m. kovo 27 d. įsakymu Nr.1V-223 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“, ir VSAT vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo“ 4.1.4 papunktį, ir
„____________“ (toliau – Rangovas), atstovaujamas (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo), toliau Užsakovas ir Rangovas kartu vadinami „Šalimis“ arba atskirai „Šalimi“, sudarėme šią darbų viešojo pirkimo–pardavimo sutartį, toliau vadinamą „Sutartimi“, ir susitarėme dėl toliau išvardintų sąlygų.
I SKYRIUS
SUTARTIES OBJEKTAS
1.1.  Sutarties objektas – tilto ant polių tarp VSŽ Nr. 1694-1694 konstrukcijų tvirtinimo ir Dysnos upės krantų atstatymo darbai Ignalinos r. (toliau – darbai).
1.2.  Darbų techninė specifikacija pateikiama Sutarties 1 priede.
1.3.  Bendrojo viešųjų pirkimų žodyno (BVPŽ) kodas – 45220000-5 (Inžinerijos ir statybos darbai).
II SKYRIUS
DARBŲ ATLIKIMO VIETA, TERMINAI IR DARBŲ PRIĖMIMAS
2.1. Darbų atlikimo vieta – tarnybos Vilniaus pasienio rinktinės Tverečiaus pasienio užkardos pasienio ruožas tarp VSŽ Nr. 1694-1694 (Triburčių k., Naujojo Daugėliškio sen., Ignalinos r. sav.).
2.2. Rangovas įsipareigoja darbus atlikti per 4 mėn. nuo sutarties pasirašymo dienos. 
2.3. Rangovas turi teisę užbaigti darbus anksčiau sutarto termino.
2.4. Darbai priimami Šalių atstovams apžiūrėjus atliktus darbus ir įsitikinus, kad jie atitinka Sutartyje nustatytus reikalavimus, pasirašant atliktų darbų perdavimo – priėmimo aktą (Sutarties 3 priedas).
III SKYRIUS
SUTARTIES KAINA IR ATSISKAITYMO TVARKA
3.1. Maksimali Sutarties kaina už Sutarties 1.1 p. nurodytus darbus – yra ................ ([įrašyti sumą žodžiais]) eurų su pridėtinės vertės mokesčiu (toliau – PVM), Sutarties vertė be PVM yra ...................... ([įrašyti sumą žodžiais]) eurų, 21 proc. PVM yra ...................... ([įrašyti sumą žodžiais]) eurų.
	3.2. Į darbų kainą, nurodytą Rangovo pasiūlyme (Sutarties 2 priedas), įskaičiuoti visi mokesčiai ir visos Rangovo išlaidos, apimančios viską, ko reikia visiškam ir tinkamam Sutarties įvykdymui. Jokios papildomos Rangovo išlaidos nebus apmokamos ar kompensuojamos. 
3.3. Užsakovas atlieka galutinį atsiskaitymą su Rangovu, atlikus visus Sutartyje numatytus darbus, įskaitant defektų bei trūkumų pašalinimą, ne vėliau kaip per 30 (trisdešimt) kalendorinių dienų nuo sąskaitos faktūros ir Šalių pasirašyto atliktų darbų priėmimo-perdavimo akto (Sutarties 3 priedas) gavimo dienos.
3.4. Šiai Sutarčiai taikoma fiksuotos kainos kainodara, todėl Sutarties kaina negali būti keičiama per visą Sutarties galiojimo laiką.
3.5. Sąskaita – faktūra pagal šią Sutartį turi būti teikiama naudojantis informacinės sistemos „SABIS“ priemonėmis.  

IV SKYRIUS
RANGOVO ĮSIPAREIGOJIMAI IR TEISĖS
	
[bookmark: _Hlk75333500]4.1. Rangovas įsipareigoja:
4.1.1. darbus atlikti kokybiškai ir pagal techninėje specifikacijoje nustatytus reikalavimus, nurodytus Sutarties 1 priede; 
4.1.2. perduoti darbus Užsakovui per Sutarties II skyriuje nurodytą terminą ir nurodyta tvarka;
4.1.3. [bookmark: _Hlk75333773] vykdant darbus, užtikrinti darbų saugą, o už įvykusius nelaimingus atsitikimus teisiškai ir materialiai atsakyti;
4.1.4. darbus atlikti savo medžiagomis, įrengimais ir mechanizmais, kurie turi atitikti jiems taikomus reikalavimus ir jų numatomą naudojimo paskirtį bei kokybės standartus;
[bookmark: _Hlk75333853]4.1.5. nedelsiant raštu informuoti Užsakovą apie bet kokias aplinkybes, kurios trukdo ar gali sutrukdyti Rangovui atlikti Sutartyje numatytus darbus Sutartyje nustatytais terminais ir tvarka;
4.1.6. neatlygintinai, per 10 (dešimt) kalendorinių dienų po darbų užbaigimo, pašalinti Užsakovo nurodytus darbų trūkumus;
4.1.7. vykdydamas darbus imtis visų būtinų priemonių, kad nebūtų padaryta žala valstybės sienos juostos esamai infrastruktūrai, įskaitant keliams, inžineriniams tinklams (vaizdo stebėjimo sistemos kabeliai) ir kitam turtui; 
4.1.8.  savo lėšomis, nedelsdamas, pašalinti padarytą žalą ir atkurti pažeistą Užsakovo turtą iki būklės, buvusios iki žalos padarymo, o kai to padaryti neįmanoma – atlyginti visus dėl to patirtus nuostolius per 10 (dešimt) kalendorinių dienų nuo Užsakovo rašytinio pareikalavimo kompensuoti Užsakovui visas su tuo susijusias išlaidas, įskaitant žalos atlyginimą bei atkūrimo darbų kainą;
4.1.9. užtikrinti iš Užsakovo gautos Sutarties vykdymo metu ir su Sutarties vykdymu susijusios informacijos konfidencialumą ir apsaugą;
4.1.10. laikytis Lietuvos Respublikos valstybės sienos ir jos apsaugos įstatymo III skyriaus „Pasienio teisinis režimas“ nuostatų;
4.1.11. prieš pradėdamas darbus privalo pateikti Užsakovui darbuotojų, kurie vykdys darbus pasienio ruože, sąrašą, nurodydamas jų vardus, pavardes ir kitus duomenis, būtinus darbuotojų patekimui į pasienio ruožą ir darbų vykdymui;
4.1.12. [bookmark: _Hlk75333969]suteikti atliktiems darbams garantinį laikotarpį, kuris nustatomas pagal Lietuvos Respublikos statybos įstatymą ir Lietuvos Respublikos civilinį kodeksą;
4.1.13. laikytis Lietuvos Respublikos statybos įstatymo, visų Lietuvos Respublikoje galiojančių statybos techninių reglamentų;
4.1.14. vykdydamas Sutartį laikytis pirkimo dokumentuose nustatytų aplinkosauginių reikalavimų. Aplinkosauginiai reikalavimai ir Rangovo įsipareigojimai dėl jų laikymosi nustatyti šios Sutarties 4 priede ,,Deklaracija dėl aplinkosauginių reikalavimų“, kuris yra neatskiriama šios Sutarties dalis.
4.2. Rangovas turi teisę:
4.2.1. darbams atlikti gauti visą reikalingą informaciją ir dokumentaciją;
4.2.2. darbus atlikti ir perduoti Užsakovui iki Sutartyje numatyto termino.

V SKYRIUS
UŽSAKOVO ĮSIPAREIGOJIMAI IR TEISĖS

 5.1. Užsakovo įsipareigoja:
5.1.1. užtikrinti galimybę Rangovui patekti į Užsakovo teritoriją, šioje Sutartyje numatytų darbų atlikimui;
5.1.2. Šalių atstovams apžiūrėjus atliktus darbus ir įsitikinus, kad jie atitinka Sutartyje nustatytus reikalavimus, priimti juos pasirašant atliktų darbų perdavimo-priėmimo aktą;
5.1.3. apmokėti Rangovui už atliktus darbus, vadovaujantis šios Sutarties III skyriaus nuostatomis.
5.2. Užsakovas turi teisę:
5.2.1. bet kuriuo metu tikrinti darbų atlikimo eigą ir kokybę;
5.2.2. pastebėjęs nukrypimus nuo Sutarties sąlygų, bloginančius darbų kokybę ar kitus darbų trūkumus, Užsakovas turi teisę atsisakyti priimti atliktus darbus iki Rangovas ištaisys Užsakovo nurodytus trūkumus;
5.2.3. jeigu Rangovas nepradeda laiku vykdyti Sutarties arba atlieka darbą taip lėtai, kad jį baigti iki termino pabaigos tampa aiškiai negalima, Užsakovas turi teisę nutraukti Sutartį ir reikalauti atlyginti dėl Rangovo kaltės patirtus nuostolius;
5.2.4. pareikšti reikalavimus dėl nekokybiškų darbų atlikimo, kurie buvo nustatyti per garantinį laikotarpį.

VI SKYRIUS
 ŠALIŲ ATSAKOMYBĖ

6.1. Užsakovas, nepagrįstai uždelsęs atsiskaityti už kokybiškai atliktus ir nustatyta tvarka priimtus darbus Sutartyje nustatytais terminais, Rangovui raštu pareikalavus moka 0,03 % nuo pradinės Sutarties kainos dydžio delspinigius už kiekvieną uždelstą dieną.
6.2. Užsakovas neprisiima atsakomybės už Rangovo darbo vietose prevencinių darbo priemonių nelaimingiems atsitikimams išvengti nebuvimą.
[bookmark: _Hlk75334093]6.3. Jeigu Rangovas laiku neįvykdo šioje Sutartyje nurodytus darbus ar neištaiso Užsakovo nurodytų trūkumų, Užsakovo raštišku pareikalavimu Rangovas moka 0,03 % nuo pradinės Sutarties kainos dydžio delspinigius už kiekvieną dieną ir atlygina dėl to Užsakovo patirtus pagrįstus nuostolius ir išlaidas.
6.4. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.
	6.5. Rangovas nėra atsakingas už ekstremalių gamtinių sąlygų (pavyzdžiui, mėnesinis kritulių kiekis, patvirtintas oficialiais kompetentingų institucijų dokumentais, 200 % viršijantis standartines klimato normas ar kitais įrodymais) dėl kurių negalėjo darbų užbaigti Sutarties 2.2 p. numatytu laiku, jeigu apie šias aplinkybes laiku informuoja Užsakovą. Susidarius šiame punkte aprašytoms aplinkybėms ir joms pasibaigus, Rangovas nedelsiant, bet ne vėliau kaip per 3 darbo dienas raštu informuoja Užsakovą apie jas ir galimybę toliau vykdyti darbus. Rangovui, laiku pateikusiam ir tinkamai pagrindusiam šias aplinkybes, darbų atlikimo terminas pratęsiamas laikotarpiui, kuris yra tiesiogiai pagrįstas nepalankių oro sąlygų trukme ir dėl jų Rangovas objektyviai negalėjo vykdyti atitinkamų darbų.
                                                             
VII SKYRIUS
SUTARTIES ĮVYKDYMO UŽTIKRINIMAS
	7.1. Sutarties tinkamas įvykdymas yra užtikrintas netesybomis – 10 proc. bauda nuo pradinės Sutarties vertės be PVM, nurodytos Sutarties 3.1 p.
	7.2. Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę Rangovui dėl jo kaltės pažeidus Sutartį.  
	7.3. Jei Rangovas nevykdo savo sutartinių įsipareigojimų ar vykdo juos netinkamai, Užsakovas pareikalauja sumokėti Sutarties 7.1 p. numatyto dydžio baudą. Prieš pateikdamas reikalavimą sumokėti baudą, Užsakovas įspėja apie tai Rangovą, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti.

VIII SKYRIUS
 NENUGALIMOS JĖGOS  APLINKYBĖS (FORCE MAJEURE)

8.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.
8.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose Lietuvos Respublikos teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą.
8.3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo dienos, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes. Pranešimo taip pat reikalaujama, kai išnyksta įsipareigojimų nevykdymo pagrindas.
8.4. Jei nenugalimos jėgos aplinkybės tęsiasi ilgiau kaip 1 (vieną) mėnesį, Šalys abipusiu susitarimu gali nutraukti šią Sutartį.

IX SKYRIUS
SUTARTIES GALIOJIMAS, PAKEITIMAS AR NUTRAUKIMAS

9.1. Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo. Sutarties vykdymo terminas gali būti pratęstas laikotarpiui, numatytam Sutarties 6.5 papunktyje.
9.2. Sutartis gali būti keičiama vadovaujantis Lietuvos Respublikos viešųjų pirkimų įstatymu, Lietuvos Respublikos civiliniu kodeksu, kitais teisės aktais. Bet kokie Sutarties pakeitimai įsigalioja tik juos pasirašius abiem Sutarties Šalims.
9.3. Sutarties 4.1.1- 4.1.2 ir  įtvirtintos sąlygos yra esminės, kurių nevykdydamas Rangovas bus įtrauktas į nepatikimų tiekėjų sąrašą.


X SKYRIUS
KITOS SUTARTIES SĄLYGOS
10.1. Vykdydamos šią Sutartį, Šalys vadovaujasi Lietuvos Respublikos civiliniu kodeksu ir kitais įstatymais bei kitais teisės aktais, normatyviniais techniniais dokumentais, Užsakovo parengtais pirkimo dokumentais bei viešojo pirkimo metu pateiktu Rangovo pasiūlymu.
10.2. Už šios Sutarties vykdymo kontrolę Užsakovo atsakingas asmuo: Turto valdymo valdybos Vilniaus skyriaus logistikos specialistas Darius Berlinskas (Vilniaus g. 76, Ignalina), tel. 0 609 00137, el. paštas darius.berlinskas@vsat.vrm.lt. 
10.3. Už šios Sutarties vykdymo kontrolę Rangovo atsakingas asmuo:..............................................................
10.4. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.
10.5. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos Šalies sutikimo.
10.6. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo Sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti.
10.7. Pasikeitus Šalių adresams ar rekvizitams, Šalys nedelsiant apie tai informuoja raštu viena kitą. Šalis, neįvykdžiusi šio įsipareigojimo, negali reikšti pretenzijų, kad ji negavo pranešimo ar kita Šalis pažeidė šią Sutartį, jei kita Šalis atliko veiksmus pagal paskutinius jai žinomus kitos Šalies adresą ar rekvizitus.
10.8. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
10.9. Sutartis sudaroma vienu egzemplioriumi lietuvių kalba ir pasirašoma Šalių elektroniniais parašais.
10.10. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:
         10.9.1. 1 priedas – Techninė specifikacija;
10.9.2. 2 priedas  – Rangovo pasiūlymas;
         10.9.3. 3 priedas – Darbų perdavimo-priėmimo aktas;
         10.9.4. 4 priedas - Deklaracija dėl aplinkosauginių reikalavimų.

XI SKYRIUS
 ŠALIŲ ADRESAI IR REKVIZITAI
	
UŽSAKOVAS

	
RANGOVAS

	Valstybės sienos apsaugos tarnyba 
prie Lietuvos Respublikos vidaus 
reikalų ministerijos     
Įmonės kodas 188608252	 
PVM mokėtojo kodas LT 886082515 
Savanorių pr. 2, LT-03116 Vilnius 
Tel.: 0 707 59305 
Atsisk. sąsk. Nr. LT61 4040 0636 1000 1096
Lietuvos Respublikos finansų ministerija
Finansų įstaigos kodas 40400


Tarnybos vado pavaduotojas
Saulius Nekraševičius


	


                                                             
                                                




















                                                                                                                          Sutarties  3 priedas
                                                                                                   
DARBŲ PERDAVIMO–PRIĖMIMO AKTAS Nr.__________
(Data ir numeris)

	Užsakovas: Valstybės sienos apsaugos tarnyba prie Lietuvos Respublikos vidaus reikalų ministerijos

	Rangovas: 

	Sutarties Nr.:

	Sutarties pavadinimas: 



Šiuo aktu:
· Rangovas patvirtina, kad darbuotojai, mechanizmai, šiukšlės iš objekto išvežti;
·   Užsakovas patvirtina, kad atlikti darbai atitinka Sutarties 1 priede nurodytos techninės specifikacijos.
              Darbai, nurodyti Sutarties 1priede,  atlikti  _____________________
                                                                                                   (įrašyti datą)
   
          Šiuo aktu Užsakovas patvirtina, kad darbai priimti  _________________ir ši data yra laikoma
				                                              (įrašyti datą)                                                                                                             
darbų garantinio laikotarpio pradžia.
 
Užsakovo___________________________________________________________________ 
                                                          (pareigos, V. Pavardė, parašas, data)
Rangovo _______________________________________________________________
                                                          (pareigos, V. Pavardė, parašas, data)




Šis aktas sudarytas vienu egzemplioriumi ir pasirašomas Šalių elektroniniais parašais.

